Oskar Berman

Oskar (Ozer) Berman (naskiĝis en 1882 en Łódź, PollandoIsraela Esperantisto, n-ro 55, septembro 1975; mortis la 6-an de julio 1975 en Ĥadera, Israelo) – esperantisto ekde 1915, vic-ĉefdelegito de Universala Esperanto-Asocio, fakdelegito pri ĵurnalismo en Israelo kaj membro de Universala Esperanto-Asocio ekde 1939. Prezidanto de Lodza Esperanto-Societo. Li verkis multajn proprajn artikolojn pol-, german- kaj hebrelingvajnEnciklopedio de Esperanto - B.

Li laboris por Esperanto precipe sur turisma kampo kaj gvidis karavanojn. Berman estis aktivulo de Juda Landkona Asocio, en kies gazeto Wiadomości ŻTK (Novaĵoj de Juda Landkona Asocio) li redaktis la rubrikon Wiadomości Esperanckie (Esperanto-novaĵoj)Wiadomości Esperanckie ĉe Wiadomości ŻTK, p. 12. Dum la 6-a Tutpollanda Esperanto-Kongreso li estis la ĉefrespondeculo pri ekskursojPola Esperantisto, majo 1933, p. 66.

Profesie Berman estis komercisto, ekonomiisto, raportisto pri komercaj aferoj en diversaj gazetoj; laŭ artikolo en Israela Esperantisto li estis direktoro de la teksindustria fabriko Widzewska Manufaktura.

En 1935 Oskar Berman transloĝiĝis al Israelo kaj laboris en la Ministerio pri edukado. En la nova loĝlando li iĝis honora membro de Esperanto-Ligo en Israelo.

 Referencoj 

Kategorio:Israelaj esperantistoj
Kategorio:Polaj esperantistoj
Kategorio:Lodzanoj